kardosdrur/scandi-wiki huggingface dataset:
Macey Cruthird

Macey Cruthird (født 12. november 1992 i Baytown, Texas, USA) er en amerikansk skuespillerinde, bedst kendt som Hayley Shanowski i sitcommen Hope & Faith fra ABC.

Macey har gjort sig en karriere som skuespiller i Los Angeles, og i hendes hjemby, Frisco, Texas. Hun blev castet til to pilotafsnit, "House Blend" og "The Misadventures of Fiona Plum,", før hun blev fastansat i serien. Hun har også været medvirkende i adskillige reklamer, fra blandt andet Toyota og McDonalds. For tiden har hun en mindre rolle, som Jakes kæreste Megan, i Two And A Half Men.

Hendes job er ikke kun som TV-skuespiller, Macey har også medvirket i en håndfuld film. Hendes filmdebut blev "Come Away Home", fra 2005, hvor hun spillede sammen med blandt andet Paul Dooley, Martin Mull, Thomas Gibson, og Lea Thompson. På settet kunne også findes hendes bedste veninde, Jordan-Claire Green. Macey arbejder for tiden på settet til filmen "Deeply Irresponsible".

Blandt Cruthirds mange hobbyer kan nævnes sang, dans, udendørssport (især vandsport), og desuden kan hun spille piano og guitar.

Eksterne henvisninger 
 

Skuespillere fra Texas
Torvet (julekalender)

Torvet er en dansk julekalender-serie, sendt på DR første gang i 1981 og genudsendt i 1987.

Handling 
På torvet, i en unavngiven dansk by, følger vi en række personer i deres små og store gøremål: Politibetjenten forsøger at finde ud af, om juletræssælgeren har en "tilladelsese" til at sælge juletræer, cykelsmeden opfinder en ny slags cykel, bagerjomfruen og skorstensfejeren er forelskede, og barberen arbejder på et tæppe lavet af hår. Imens sidder juletræssælgeren og snitter små træfigurer, og taler med alle der kommer forbi. Den dramatiske hovedhistorie er, at en moderne entreprenør vil rive alle de gamle bygninger på torvet ned og erstatte dem med en moderne parkeringsplads. Hvert afsnit afsluttes med, at personerne samles omkring Ellas pølsevogn og synger sammen med gårdmusikanterne.

Medvirkende
Poul Reichhardt - Juletræssælgeren Karl Emil 
Birgit Zinn - Pølsevognsejeren Ella 
Maria Holkenfeldt Behrendt - Stine 
Stephan Læssøe Stephensen - Jens 
Olaf Nielsen - Politibetjenten 
Jens Østerholm - Entreprenøren 
Maria Stenz - Katrine - Bagerjomfruen 
Egon Stoldt - Skorstensfejeren 
Tom McEwan - Cykelsmeden Orla 
Folmer Rubæk - Nissen 
Birgit Brüel - Fru Hittestrup 
Anne Marie Helger - Juletræskøber 
 Birgitte Gundorph Olsen - Dame 
Merete Irgens - Dame 
Alf Lassen - Barberen 
Finn Rye Petersen - Arthur 
Helle Ryslinge Lillesøsteren 
Leif Sylvester Petersen - Julemanden
 
Roskilde Rejseorkester - Gårdmusikanter
Al Damlund - Spillemand på Torvet 
Torben Ejersbo - Spillemand på Torvet 
Thomas Jersild - Spillemand på Torvet

Personale 
 Instruktion: Thorkild Demuth
 Ide og oplæg: Ib Spang Olsen
 Manuskript: Jørgen Melgaard
 Musik: Al Damlund

Eksterne henvisninger 
 Torvet på DR Bonanza
 

Børneserier fra Danmark
Børnenes U-landskalender
Bonanza
Tv-julekalendere
Danske tv-serier fra 1980'erne
New York University Abu Dhabi

New York University Abu Dhabi (NYUAD) er et universitet beliggende i Abu Dhabi, i De Forenede Arabiske Emirater. Sammen med New York University i New York har det status af Portal Campus i New York University's Global Network University. Det åbnede i 2010 og er beliggende i centrum af Abu Dhabi.

Baggrund og Historie 
New York University meddelte i oktober, 2007, at de havde planer om at åbne en afdeling af universitetet i Abu Dhabi, finansieret af de lokale myndigheder. Abu Dhabi-afdelingen er planlagt af New York University, mens midlerne til at udføre planlægningen kommer fra regeringen i Abu Dhabi. Det åbnede første gang i 2008 i en midlertidig bygning i centrum af Abu Dhabi og afholdte konferencer, forestillinger og forelæsninger for offentligheden. Den første årgang på 150 elever startede i september 2010. Fra 2010 var det muligt at tage en bachelorgrad i humanistiske, samfundsvidenskabelige og naturvidenkskabelige fag. New York University planlægger at flytte afdelingen til nye bygninger i 2014 og håber at ende op med 2000 studerende. Universitetet planlægger også at udbyde kandidatgrader i fremtiden og at gøre institutionen til et center for forskning.

Eksterne kilder 
 

Abu Dhabi
Universiteter
Julestjerne

Julestjerne eller adventsstjerne har flere betydninger:
 Julestjernen (betlehemsstjernen) - Himmelstjerne som ifølge Biblen på julenat, ledte de vise mænd til Jesusbarnet.
 Julestjerne (Euphorbia pulcherrima) - Potteplante med bl.a. hvide eller røde topblade.
 Julestjerne (flettet dekoration) - Stjerne, med 16 takker, flettet af papirstrimler.
 Julestjerne (dekoration) - Juleskik som kom til Danmark fra Sverige i 1950'erne.
 Brødremenighedens julestjerne - Dekorationsstjerne med mindst 26 takker. Kaldes også Brødremenighedens- eller Christiansfeld-adventsstjerne.
 Julestjerner - DRs tv-julekalender som blev vist i 2012.

Se også
 Rejsen til Julestjernen - Et norsk teaterstykke af Sverre Brandt.
 Juletræsstjerne - Juletræspynt, også kaldet en topstjerne.
Åge Vedel Tåning

Åge Vedel Tåning (27. juli 1890 - 26. september 1958) var en dansk Ichthyologisk (magister i zoologi - studerende af fisk).

Zoologer fra Danmark
Julestjerne (flettet dekoration)

En julestjerne, på tysk kaldet Fröbelstern og på engelsk Froebel star, er en juledekoration lavet af papir.

Beskrivelse 
Den 3-dimensionelle julestjerne samles af fire lige brede papirstrimler med et bredde-til-længde forhold på mellem 1:25 og 1:30.
Væve- og foldnings- proceduren kan udføres i omkring 40 trin. Produktet er en papirstjerne med otte flade takker og otte koniske takker. Samlingsinstruktionerne kan sluttes halvvejs, hvilket giver en flad ottetakket stjerne uden de koniske takker.

Julestjerner har oprindelse i tysk folkeminde. Traditionelt blev stjernen dyppet i voks og fik pådrysset glitter efter foldningen.
Stjernen kan opfattes som en form for origami,

fordi den er lavet af fire ens strimler uden lim.
Men da den kombinerer foldning og vævning, er den en form for "afvigende" origami.

Historie 
Fröbelstjernen bærer navnet efter Friedrich Fröbel (1782–1852), som er grundlægger af børnehave-begrebet. Han opmuntrede brugen af papirfoldning i før-skole-uddannelse med målet at formidle simple matematiske begreber til børn.

Det er dog muligt at Fröbel ikke opfandt Fröbelstjernen, og at den allerede var bredt kendt i lang tid før. Fröbel opmuntrede til papirfoldning som en aktivitet for små børn og han populariserede det som en del af aktivering af børn.

Beskrivelser af hvordan man folder en Fröbelstjerne daterer mindst tilbage til det 19. århundrede.
I Tyskland er navnet Fröbelstjerne (Fröbelstern) blevet det almindelige navn for denne papirdekoration siden 1960'erne. Fröbelstjernen anvendes som julepynt på juletræer og julekranse - og til at lave guirlander og uroer. Fröbelstjernen er meget almindelig i Tyskland,
selvom kun få mennesker ved hvordan man laver dem.

Kilder/referencer

Yderligere læsning 
 
 Bibliography on Friedrich Fröbel's paper folding:

Se også 
 Julehjerte
 Musetrappe

Eksterne henvisninger 
 How to weave a Froebel star

Julepynt
Papir
Holy Motors

Holy Motors er en fransk film fra 2012, instrueret af Leos Carax. Den er en kalejdoskopisk blanding af scener, hvor hovedpersonen Monsieur Oscar (Dennis Lavant), i løbet af dagen skal spille forskellige roller, elleve i alt. Og derfor er nødt til, at blive kørt rundt i en limousine, ført af Céline (Edith Scob), hvor der er plads til, at han kan transformere sig om til de forskellige roller.

Handling 
Filmen følger Oscar på en, for ham, helt normal arbejdsdag. Dagen starter med, at han bliver afhentet og siger farvel til nogle mennesker, der muligvis er hans kone og børn. Herefter kører han hen til dagens første opgave. Arbejdsdagen skrider frem, ved at den ene bizarre arbejdsopgave bliver afløst af den næste. Undervejs får man at vide, at der er andre, der ligesom Oscar har samme arbejdsopgaver og at det hele bliver filmet. Hvad optagelserne skal bruges til, er der dog ingen forklaring på.

Modtagelse 
Filmen har på grund af sin eksperimenterende og ekspressionistiske stil, fået en meget blandet modtagelse, fra Politikens anmelder, der giver den fem stjerner ud af seks mulige, over DR P1, der mener at det muligvis er selve filmkunstens genfødsel og via Jyllands Postens anmelder, der vurderer den til det jævne, da den selvom han mener den er afdanket og udpint ikke kan frakendes en vis visuel ekstravagance til BT, der finder at filmen er uden hoved og hale.

Medvirkende 
 Denis Lavant - M. Oscar / Bankieren / Tiggeren / Motion-Capture skuespiller/ M. Merde / Præsten/ Harmonikaspilleren / Morderen / Den myrdede/ Den døende / Manden i foyeren
 Edith Scob - Céline
 Eva Mendes - Kay M
 Kylie Minogue - Eva Grace (Jean)
 Elise Lhomeau - Léa (Elise)
 Jeanne Disson - Angèle
 Michel Piccoli - Manden med modermærket

Eksterne henvisninger

Referencer 

Franske film fra 2012
Film instrueret af Leos Carax
Dramafilm fra Frankrig
Fransksprogede film
Gallinago

Gallinago (bekkasiner) er en slægt af vadefugle. Slægten omfatter ca. 17 arter i verden, hvoraf to forekommer i Danmark: dobbeltbekkasin (Gallinago gallinago) som ynglefugl og tredækker (Gallinago media) som trækgæst. De øvrige arter i slægten er vidt udbredt i verden: Syd- og Nordamerika, Central- og Østeuropa, Afrika og Asien. Navnet Gallinago kommer af det latinske gallina = høne
.

Bekkasiner 
Slægten Gallinago er den største af bekkasin-slægterne. I Danmark forekommer også enkeltbekkasinen (Lymnocryptes minimus). Bekkasinerne er bl.a. kendetegnet ved et meget langt, tyndt næb, ret korte ben og en fjerdragt, der yder god kamuflage. Navnet 'bekkasin' er diminutiv af fransk bécasse (sneppe), afledt af bec 'næb'
.

Noter

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Hayman, Marchant and Prater, Shorebirds

Eksterne henvisninger 

Mågevadefugle
Skoklosters slot

Skoklosters slot ligger på på Skohalvøen ved den nordlige gren af Mälaren i Håbo kommun, Uppsala län , mellem Stockholm og Uppsala i Sverige .

Historie 
Gården har været kendt siden 1100-tallet.
Det nuværende slot blev opført 1654–1676 af greven og feltmarskalen Carl Gustaf Wrangel under den svenske stormagtstids mest blomstrende periode. Tegningerne til slottet blev i hovedsagen lavet af den tyske arkitekt Caspar Vogel, og blev viderebearbejdet af Jean de la Vallée, Mathias Spieler og Nicodemus Tessin den ældre. Slottet er bygget i barokstil. Slottet blev aldrig bygget helt færdig da bygherren Wrangel døde i 1676. Da buddet om Wrangels død nåede arbejderne på slottet nedlagde de arbejdet, da de frygtede at lønnen skulle udeblive. Heller ikke de planlagte anlæg ned mod vandet, og omfattende haveanlæg blev færdiggjort. Efter Wrangels død overgik ejerskabet til familien Brahe ved det at Wrangels datter Margareta Juliana i 1660 giftede sig med rigsråden og admiralen greve Nils Brahe. Ved hans død i 1699 indstiftede enken et fideikommis for sønnen generalmajoren greve Abraham Brahe (1669–1728). Skokloster var siden i familien Brahes eje til slægten uddøde i 1930, og overgik da gennem arv til familien von Essen.

Slottet i dag 
Den 23. februar 1967 købtes Skoklosters slot med de cirka 50.000 inventariedele af den svenske stat for 25 millioner kroner. De store ejendomme som hørte til Skokloster blev dog i familien von Essen eje. Slottet blev et statsligt museum og indgår i myndigheden Livrustkammaren och Skoklosters slott med Stiftelsen Hallwylska museet. På Skokloster findes tre våbensamlinger: den Wrangelske, den Braheske og den Bielkeske. Ejerfamilierne har gennem årene samlet kunst, tekstiler, kunsthåndværk, bøger og keramik fra tiden 1550 til 1850. Banketsalen, som skulle være en af Nordeuropas største, blev aldrig bygget færdig, men blev efterladt som den byggeplads den var , komplet med værktøj og stilladser som man stadig kan se. Da staten overtog slottet, igangsattes et omfattende renoveringsarbejde under ledelse af arkitekt Ove Hidemark. Ved restaureringen anvendes gamle håndværkstraditioner og man udnyttede de håndbøger som Wrangel havde efterladt. Slottet er nu etbyggnadsminne.

I nærheden af slottets ligger Skoklosters kirke fra middelalderen, tidligere klosterkirke ved Sko kloster. Det bilmuseum som tidligere lå ved slottet flyttede til Simrishamn i 2008.

En kopi fra det 14. århundrede af Chronica Jutensis (dansk: Jyske Krønike) opbevares på slottet; Krøniken er et lille, dansk historisk værk fra midten af det 14. århundrede, skrevet på latin.

Billeder

Eksterne kilder og henvisninger 

 Skoklosters slott på SFV:s hemsida  beskrivning, historik och länkar till vidare läsning
 Skoklosters slotts hemsida
 Skoklosters slotts samlingsdatabas 

Slotte i Sverige
Håbo kommun
Bygninger, konstruktioner og anlæg i Uppsala län
Byggnadsminnen i Uppsala län
Museer i Sverige
Uafgjort

Uafgjort betegner inden for spil og sport, et resultat hvor det, eksempelvis ved pointlighed, ikke er muligt at udpege en vinder. I nogle sportsgrene er der særlige metoder til at undgå uafgjort stilling i den enkelte kamp eller turnering.

Uafgjort i forskellige spil og sportsgrene 
Fodbold:
Hvis begge hold har scoret lige mange mål, men der af hensyn til turneringen skal findes en vinder, benyttes som regel forlænget spilletid (evt. golden goal-varianten), og hvis stillingen derefter er lige, skrides til straffesparkskonkurrence. I visse turneringer benyttes reglen om udebanemål.
Kryds og bolle:
Et spil kryds og bolle ender uafgjort, hvis ingen af spillerne får tre på stribe. Ved optimalt spil ender kryds og bolle altid uafgjort.
Skak:
Et spil skak ender uafgjort (remis eller pat), hvis spillerne bliver enige derom eller hvis det på den ene eller anden måde er udelukket at nogen af spillerne kan vinde.
Tennis:
I tennis spilles til den ene side dels har vundet et bestemt antal sæt, dels har vundet to sæt mere end modstanderen. I nogle turnering benyttes tie-break for at få en hurtigere afgørelse.
Wrestling:
En wrestlingkamp kan ende uafgjort, hvis begge wrestlere bliver diskvalificeret samtidig eller hvis tiden løber ud (time-limit draw), inden der er fundet en vinder.

Sportsterminologi
Knut og Alice Wallenbergs Fond

Knut og Alice Wallenbergs Fond () er et svensk almennyttigt fond, som blev etableret 1917. Fondets bestyrelsesformand er Peter Wallenberg og næstformand er Peter Wallenberg, Jr.

Fondet blev stiftet gennem en donation på 20 millioner svenske kronor af Knut Agathon Wallenberg og dennes hustru Alice. I de efterfølgende tre årtier fortsatte parret at opbygge fondens kapital gennem yderligere donationer. Fondet er det største af Wallenbergfondene. Den uddeler meget store bidrag til videnskabelig virksomhed i Sverige. Knut Agathon Wallenberg var initiativtager til dannelsen af Handelshögskoleföreningen i 1906 og én af initiativtagerne til etableringen af Handelshögskolan i Stockholm i 1909, Sveriges første handelshøjskole. I Knut og Alice Wallenbergs Fonds vedtægter står det opført, at fondet hovedsagelig skal bidrage til den private Handelshögskolan i Stockholms finansiering.

Fondets formue androg 49,678 milliarder svenske kronor i 2010, og er den største enkeltejer i investeringsselskabet Investor AB med 18,60 procent af kapitalen i 2006 og 40 procent af stemmerne, hvilket er Wallenberg-familiens udøvende magtselskab. Fondet er endvidere medejere af en del svenske virksomheder, blandt andet Scandinavian Airlines' moderselskab SAS AB.

Kildehenvisninger

Eksterne henvisninger 
 Officiel hjemmeside 

Wallenberg-familien
Fonde (stiftelser)
Etableret i 1917
Numenius

Numenius eller spover, er en slægt af vadefugle. Slægten omfatter 8 arter i verden, hvoraf småspove (Numenius phaeopus) og storspove (Numenius arquata) forekommer i Danmark. Navnet Numenius betyder 'nymåne' (af græsk neos 'ny' og mene 'måne'), hvilket hentyder til at næbbets form minder om månen lige omkring tidspunktet for nymåne
.

Noter

Kilder 
 Gill, F & D Donsker (Eds). 2012. IOC World Bird Names (v 3.2). www.worldbirdnames.org 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 

Mågevadefugle
Limosa

Limosa (kobbersnepper) er en slægt af vadefugle. Slægten omfatter 4 arter i verden, hvoraf lille kobbersneppe (Limosa lapponica) og stor kobbersneppe (Limosa limosa) forekommer i Danmark som henholdsvis trækgæst og ynglefugl. Desuden har canadisk kobbersneppe (Limosa haemastica) været gæst en enkelt gang. Navnet Limosa kommer af det latinske ord limus = 'mudder'
.

Arter 
De fire arter i slægten:
 Stor kobbersneppe (Limosa limosa)
 Lille kobbersneppe (Limosa lapponica)
 Canadisk kobbersneppe (Limosa haemastica)
 Præriekobbersneppe (Limosa fedoa)

Noter

Kilder 
 Gill, F & D Donsker (Eds). 2015. IOC World Bird Names (v 5.1). www.worldbirdnames.org
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 

Mågevadefugle
Asahi Shimbun

Asahi Shimbun (; , Morgensolsavisen) er én af fem nationale dagblade i Japan. Det havde i første halvår 2012 et dagligt gennemsnitligt oplag på 7,612 millioner for morgenudgaven og 2,845 millioner for aftenudgaven, hvilket var Japans næststørste oplag efter Jomiuri Shimbun. Virksomhedens hovedkontor ligger i byen Osaka.

Kildehenvisninger

Eksterne henvisninger 

Officiel hjemmeside 
Officiel hjemmeside 

Etableret i 1879
Virksomheder i Osaka
Aviser fra Japan
Ryokan (kro)

Ryokan () er en form for traditionel japansk kro med oprindelse i Edo-perioden (1603–1868), hvor disse kroer servicerede rejsende langs Japans hovedveje. De har typisk rum indrettet med tatami-måtter, fællesbad, og andre fællesområder hvor gæster færdes iklædt yukata.

Det er svært at finde ryokan i Japans hovedstad Tokyo samt andre japanske storbyer på grund af den høje pris sammenlignet med almindelige japanske hoteller. Nogle byer kan dog have ryokan til rimelige priser, selvom ryokan typisk kan findes i mere landlige omgivelser med skønne udsigter, såsom i bjergegne eller ved havet.

Eksterne henvisninger 

Restauranter i Japan
Kroer
Kultur i Japan
Skohalvøen

Skohalvøen udgør nordligste del af Håbo kommun  Uppsala län i Sverige.  Mod nord afgrænses halvøen af  , Ekoln. Mod øst  afgrænses den af Skofjärden og vest af Gorran. Ekoln, Skofjärden og Gorran er nordlige dele af Mälaren. 

Skohalvön har været befolket langt tilbage i tiden, og en gang i 1100-tallet opstod  et magtcentrum på halvøen. Bevarede resultater af detta er Flasta kirkeruin og Skoklosters kirke.  Skoklosters sogn dækker den dordlige del af halvøen, Häggeby sogn den sydlige. På halvøen finns to mindre landsbyer; Söderskogen og Slottsskogen. Ved Skoklosters slot er der en kro og tidligere et motormuseum. I årene 1993 og 2007 holdtes middelalderfestivalen Skoklosterspelen hvert år, og i 2012 blev der igen holdt et arrangement ved slottet. Halvøen har både skov og dyrkede marker, og  mod nordvest ligger naturreservatet Arnöhuvud.

Se også
 Skokloster kirke
 Skoklosters slot
 Skokloster Nonnekloster
 Håbo kommun
 Håbo härad
 Skoklosterspelen

Eksterne kilder og henvisninger

Autio, Tulla,Hermodsson, Örjan, Hembygd Håbo (1987) 
Kylsberg, Bengt, Sekelringar (2001)
Flasta kyrkoruin - ett restaureringsförslag  læst 12. august 2012

Håbo kommun
Uppland
Uppsala län
Halvøer i Sverige
Laura Kvist Poulsen

Laura Kvist Poulsen (født 26. september 1973) er en dansk skuespiller.

Poulsen er uddannet fra Skuespillerskolen ved Aarhus Teater i 2002.

Tv-serier 
 Anna Pihl (2006-2008) 
 Forbrydelsen (2007)
 Krysters Kartel (2009)
 Live fra Bremen (2009-2012)

Eksterne henvisninger 
 

Skuespillere fra Danmark
EVGA Corporation

EVGA Corporation (Extended Video Graphics Array, standard for skærmopløsning (1024x768)) er en virksomhed, der frem til september 2022 producerede Nvidia-baseret forbruger-hardware og bundkort til grafikvisning samt Intel-baserede bundkort. Virksomheden blev grundlagt i juli 1999, og dets nuværende hovedkvarter ligger i Brea, Californien. EVGA fortsætter med at producere også PC-strømforsyninger, herunder SuperNova G3.

Referencer 

It-virksomheder fra USA
Stenkul

Stenkul er det næst-nederste lag ud af fire forskellige kularter.

Stenkul er blød og indeholder det tjærelignende stof bitumen. Stenkul består af 84% kulstof, og den eneste kulart der består af mere, er antracit der består 95% kulstof.

Kul
Church of Satan

Church of Satan er en organisation dedikeret til filosofien satanisme, som bliver kodificeret i Satans bibel. Church of Satan blev etableret i Black House i San Francisco, Californien, Valborgsaften, 30. april 1966 af Anton Szandor LaVey, som var kirkens ypperstepræst frem til sin død i 1997. I 2001 blev Peter H. Gilmore ypperstepræst, og kirkens hovedkvarter blev flyttet til Hells Kitchen, Manhattan, New York.

Church of Satan beskriver sit strukturelle grundlag som en klike, der "... opretholdes som et underground celle-system med enkeltpersoner, som deler basis af [vores] filosofi". Medlemskab af Church of Satan er tilgængeligt på to niveauer: registreret medlemskab og aktivt medlemskab Registrerede medlemmer er simpelthen dem, der vælger at tilslutte sig på et formelt niveau ved at indsende de nødvendige oplysninger og betale et engangs registreringsgebyr på tohundrede dollars, hvorefter person vil modtage et " ... karmoisinrødt kort", der erklærer dem som medlem af Church of Satan.
Aktivt medlemskab er til rådighed for dem, der ønsker at have en mere aktiv rolle i organisationen, og er betinget af gennemførelse af en mere fyldestgørende ansøgning.

Church of Satan tilbyder også bryllups- og begravelsesceremonier til medlemmerne, hvis de ønsker det. Sådanne ceremonier udføres af et medlem af kirkens præsteskab.
Den Sataniske bryllupsceremoni og den Sataniske begravelsesceremoni blev først stillet til rådighed for offentligheden, da de blev offentliggjort i De sataniske skrifter.

The Church of Satan afviser legitimiteten af andre organisationer, der hævder at være sataniske, og kalder dem omvendt-kristne, pseudo-satanister eller djæveltilbedere. I dag, promoverer Church of Satan sig selv som den eneste autentiske repræsentation af satanisme, og rutinemæssigt udgiver den materialer der understreger denne påstand.

I Danmark 
Church of Satan havde en undergruppering i Danmark ved navn Prometheus Grotten, men samarbejdet ophørte få år efter Anton LaVeys død på grund af uenigheder mellem de danske og amerikanske satanister. 
I 2001 oprettede medlemmer af Prometheus Grotten, Satanisk Forum, der har som sit primære formål at styrke den sataniske kultur i Danmark.

Referencer

Eksterne henvisninger 

 
 YouTube: Magus Peter H. Gilmore taler om Church of Satan på CBC-programmet "The Hour".

Etableret i 1966
Satanisme
New Age
Antracit

Antracit er en form for stenkul med et meget højt indhold af kulstof, mellem 92,1% og 98%. Antracit har derfor en høj brændværdi. Det er stærkt glinsende. Det afgiver ikke tjæreforbindelser eller andre kulbrinter, når det opvarmes.

Geologi
Antracit er som alle kul metamorfoserede plantedele; det er det mest omdannede kul og findes derfor i de dybeste aflejringer. Ved højere grad af metamorfose kan der dannes grafit.

Produktion
Antracit udgør ca. 1% af de samlede reserver af kul. Det udvindes kun i få lande, af hvilke Kina er den største producent. Andre producenter er Rusland, Ukraine, Nordkorea, Vietnam, Storbritannien, Australien og USA. I 2010 var den samlede produktion omkring 670 millioner tons. Antracit inddeles i renhedsklasser, hvor den laveste anvendes i kraftproduktionen, de højeste anvendes i metallurgien. 

Kul